Калі вучаніцы 7 класа Вользе Свістун прапанавалі прыняць удзел у конкурсе абласнога ўзроўню, яна адразу згадзілася: “Ёсць жаданне, можна і паспрабаваць”. Вольга шчыра прызналася, што не разлічвала на перамогу. Педагог Таццяна Кароза характарызуе вучаніцу як старанную, адказную, патрабавальную, у першую чаргу, да самой сябе. Добрыя музычныя даныя, якімі валодае Вольга, таксама адыгрываюць немалаважную ролю ў яе развіцці. Дзяўчынцы ўласціва адчуванне кожнай ноты. Цікавіцца музычнай літаратурай, не прапускае ніводнай тэлетрансляцыі канцэртаў вядомых дамрыстаў. Любіць выступаць у складзе ансамбля.